Alapismeretek a vesetranszplantáltak nephrologiai gondozásához (Budapest, 2016.09.16.-11.11.)
2016-09-16 - 2016-11-11 | Magyarország, Budapest, Transzplantációs és Sebészeti Klinika
Kedves Kollégák!

A Semmelweis Egyetem Általános Orvos Kar Transzplantációs és Sebészeti Klinikája tisztelettel meghívja Önt, hogy vegyen részt egy úttörő továbbképzésen.

A világ fejlett országaiban a vesetranszplantált betegek gondozásához szükséges ismeretek jó ideje a nephrologia képzés egyik alappillérét jelentik. Ma már hazánkban sincs olyan nagyobb kórház, ahová ne kerülne be időről időre transzplantált vesével élő beteg különböző szakterületeken történő ellátásra. Lényegesnek gondoljuk, hogy mindenhol álljon rendelkezésre a vesetranszplantáltak kezelésének sajátosságait ismerő, ezen a területen is jártas szakember. A hazánkban első alkalommal meghirdetett hiánypótló tanfolyam 5, egymást kéthetente követő pénteki napján 5 órában az egyes szakterületek elismert előadói foglalnak össze minden ehhez szükséges elméleti tudnivalót. Bízunk benne, hogy a Transzplantációs és Sebészeti Klinika mindehhez barátságos, egyben inspiráló környezetet fog biztosítani. Terveink szerint a résztvevőknek a későbbiekben klinikai gyakorlati képzést is kívánunk nyújtani.

Őszintén reméljük, hogy az izgalmas és az orvostudomány egyik „csúcstechnológiájáról” szóló tanfolyam nem csak a nephrologusok, hanem tágabb körben a belgyógyászat és az intenzív terápia szakorvosai számára is vonzó lesz és sokakat fog új ismeretekkel gazdagítani.
Minden résztvevőt nagyrabecsüléssel várunk a tanfolyamra!

Dr. Máthé Zoltán egyetemi docens, igazgató
Dr. Remport Ádám egyetemi docens
Dr. Wagner László egyetemi docens

Általános információk:
A szabadon választható tanfolyam, a következő szakképesítések számára akkreditált továbbképzés: nefrológia, belgyógyászat, intenzív terápia

Dátumok:
szeptember 16., 30.,
október 14., 28.,
november 11.

Helyszín: Semmelweis Egyetem Transzplantációs és Sebészeti Klinika, Tanterem
(1082 Budapest, Baross u. 23-26.)

Technikai szervező:
Expert-Quality Kongresszusi és Utazási Iroda
1052 Budapest, Kígyó u. 4-6., Levélcím: 1243 Budapest, Pf.: 553.
Tel: 06 1 311-6687, 06 1 332-4556
E-mail: congress@eqcongress.hu

A tanfolyam díja: 50 000 Ft
Tartalmazza: az öt alkalomból álló szakmai programon való részvételt, a kávészüneteket, a tanfolyamot záró tesztvizsga díját.

Pályázat: A 45 év alatti kollégák számára a részvételi díj teljes összegére pályázati
lehetőséget biztosítunk, amelynek részleteit a Kongresszusi Iroda és a MANET honlapján tesszük közzé.

Ebéd – fakultatív: A Klinika kertben található Floris Étteremben lehetőség van ebédelni,
menü (850 Ft ) vagy á la carte (900-1 500 Ft)
(http://nexit.hu/floris-etterem/ az étlap is előre megnézhető.)

Jelentkezés:
A jelentkezés (regisztráció), elektronikus úton lehetséges, a Szervező Iroda honlapján keresztül:
http://www.eqcongress.hu

Jelentkezésre 2016. szeptember 1-ig van lehetőség!

A meghívó és a program letölthető ide kattintva
